****

**ธรรมนูญ**

**สภานักเรียนโรงเรียนบ้านหัวเหล่า พ.ศ. ๒๕๖๐**

**โรงเรียนบ้านหัวเหล่า**

**สำนักงานเขตพื้นที่การศึกษาประถมศึกษาศรีสะเกษ เขต ๑**

**สำนักงานคณะกรรมการการศึกษาขั้นพื้นฐาน**

**กระทรวงศึกษาธิการ**

## คำนำ

 ธรรมนูญสภานักเรียนฉบับนี้ จัดทำขึ้นเพื่อใช้เป็นแนวทางการดำเนินงานสภานักเรียนของโรงเรียนบ้านหัวเหล่าประกอบด้วย บททั่วไป คณะกรรมการสภานักเรียน การเลือกตั้งคณะกรรมการสภานักเรียน การดำเนินนโยบายพื้นฐาน การดำเนินงานของคณะกรรมการสภานักเรียน และอื่นๆ ที่เกี่ยวข้องโดยผ่านการเห็นชอบจากคณะกรรมการสภานักเรียนและคณะกรรมการที่ปรึกษา เพื่อการใช้งานได้อย่างมีประสิทธิภาพและทรงไว้ซึ่งผลประโยชน์ของโรงเรียนสืบไป

ขอขอบคุณคณะกรรมการสภานักเรียน คณะกรรมการที่ปรึกษา

คณะกรรมการสภานักเรียนโรงเรียนบ้านหัวเหล่า

 ปีการศึกษา ๒๕๖๐

## สารบัญ

หน้า

หมวดที่ ๑ บททั่วไป ๑

หมวดที่ ๒ คณะกรรมการสภานักเรียน ๓

 ส่วนที่ ๑ องค์ประกอบ ๓

ส่วนที่ ๒ คุณลักษณะที่พึงปฏิบัติของคณะกรรมการสภานักเรียน ๔

ส่วนที่ ๓ สิทธิของคณะกรรมการสภานักเรียน ๔

ส่วนที่ ๔ หน้าที่ของคณะกรรมการสภานักเรียน ๕

หมวดที่ ๓ ที่มาขององค์กร ๘

ส่วนที่ ๑ คุณสมบัติของผู้มีสิทธิสมัครรับเลือกตั้ง ๘

ส่วนที่ ๒ วิธีการเลือกตั้ง ๙

หมวดที่ ๔ การดำเนินนโยบายพื้นฐาน ๑๑

หมวดที่ ๕ การดำเนินงานของคณะกรรมการสภานักเรียน ๑๒


# ธรรมนูญโรงเรียนบ้านหัวเหล่า

**ว่าด้วยเรื่องสภานักเรียน ปีพุทธศักราช ๒๕๖๐**

 **หมวด ๑**

 **บททั่วไป**

ด้วยโรงเรียนบ้านหัวเหล่า สำนักงานเขตพื้นที่การศึกษาประถมศึกษาศรีสะเกษ เขต ๑ สำนักงานคณะกรรมการการศึกษาขั้นพื้นฐาน กระทรวงศึกษาธิการ ได้จัดตั้งคณะกรรมการสภานักเรียน ขึ้น และโดยเห็นสมควรแก่การจัดการบริหารงานและเพื่อเป็นกฎเกณฑ์ในการจัดระเบียบแบ่งโครงสร้างของคณะกรรมการสภานักเรียน จึงได้ตราธรรมนูญฉบับนี้ไว้โดยคำแนะนำและความยินยอมของนักเรียน คณะครูและผู้อานวยการโรงเรียนดังต่อไปนี้

ข้อ ๑ ธรรมนูญฉบับนี้เรียกว่า “ธรรมนูญสภานักเรียนโรงเรียนบ้านหัวเหล่า พุทธศักราช

๒๕๖๐”

 ข้อ ๒ ธรรมนูญฉบับนี้ให้ใช้บังคับนับตั้งแต่วันที่ผู้อานวยการโรงเรียนได้ลงลายมือชื่อไว้เป็นหลักฐาน

ท้ายธรรมนูญฉบับนี้เป็นต้นไปเพื่อให้ความตามวรรคหนึ่งสมบูรณ์ควรจัดให้มีสาเนาธรรมนูญฉบับนี้ประกาศไว้ ณ ป้ายประชาสัมพันธ์จำนวนไม่น้อยกว่า ๓ แห่งทั่วโรงเรียน

 ข้อ ๓ ข้อความที่บัญญัติไว้ในธรรมนูญฉบับนี้

|  |  |  |
| --- | --- | --- |
| โรงเรียน | หมายความว่า | โรงเรียนบ้านหัวเหล่า |
| นักเรียน | หมายความว่า | นักเรียนโรงเรียนบ้านหัวเหล่า |
| คณะครู | หมายความว่า | คณะครูหรือบุคลากรทางการศึกษาที่ทำงานประจำในโรงเรียนบ้านหัวเหล่า |

ครูที่ปรึกษา หมายความว่า ครูที่ปรึกษาคณะกรรมการสภานักเรียนโรงเรียนบ้านหัวเหล่า

ฝ่ายบริหาร หมายความว่า ผู้อำนวยการและรองผู้อำนวยการโรงเรียนบ้านหัวเหล่า

ผู้สมัครรับเลือกตั้ง หมายความว่า ผู้สมัครรับเลือกตั้งประธานสภานักเรียนโรงเรียนบ้านหัวเหล่า

 ผู้มีสิทธิเลือกตั้ง หมายความว่า นักเรียนโรงเรียนบ้านหัวเหล่า

 การเลือกตั้ง หมายความว่า การเลือกตั้งประธานสภานักเรียนโรงเรียนบ้านหัวเหล่า

 คณะกรรมการผู้ดำเนินการเลือกตั้ง หมายความว่า นักเรียนและคณะครูที่ได้รับมอบหมายจากโรงเรียนในการจัดการและการกำกับดูแลเกี่ยวกับการเลือกตั้งเพื่อให้การเลือกตั้งในครั้งนั้นเป็นไปโดยสุจริตและเที่ยงธรรม

หน่วยเลือกตั้งหมายความว่าสถานที่ที่ได้กำหนดให้ทำการลงคะแนนเลือกตั้งประธานสภานักเรียนโรงเรียนบ้านหัวเหล่า

 การประชุม หมายความว่า การประชุมคณะกรรมการสภานักเรียนโรงเรียนบ้านหัวเหล่า

 ที่ประชุม หมายความว่า สถานที่ที่กำหนดให้พิจารณาและให้ความเห็นชอบในบัญญัติต่างๆ

 มติที่ประชุม หมายความว่า ข้อสรุปของที่ประชุมในการให้ความเห็นชอบเกี่ยวกับญัตติ

 ข้อ ๔ ธรรมนูญนี้ถือว่าเป็นบทบัญญัติที่บังคับสูงสุดของคณะกรรมการสภานักเรียน บทบัญญัติคำสั่ง หรือระเบียบการใดที่ออกโดยคณะกรรมการสภานักเรียนหรือองค์กรที่เกี่ยวข้องอื่น ที่ขัดหรือแย้งกับบทบัญญัติแห่งธรรมนูญฉบับนี้ให้บทบัญญัติ คำสั่ง หรือระเบียบการนั้นเป็นอันใช้บังคับมิได้การแก้ไขเพิ่มเติมบทบัญญัติแห่งธรรมนูญฉบับนี้ต้องได้รับความยินยอมและเห็นชอบจากคณะกรรมการสภานักเรียนชุดที่ปฏิบัติงานและคณะครูที่ปรึกษาสภานักเรียนต้องนำญัตติการแก้ไขเพิ่มเติมพร้อมหลักการและเหตุผลประกอบในการแก้ไขเพิ่มเติมนั้นร่วมปรึกษากับฝ่ายบริหาร

 ข้อ ๕ คณะกรรมการสภานักเรียน หมายความ ว่าองค์กรกิจกรรมตัวแทนของนักเรียนโรงเรียนซึ่งมีหน้าที่ประสานงานระหว่างคณะผู้บริหาร คณะครู นักเรียน และชุมชนพร้อมทั้งมีบทบาทในการดำเนินกิจกรรมของนักเรียนและโรงเรียน และเป็นองค์กรที่ได้จำลองรูปแบบการปกครองระบอบประชาธิปไตยอันมีพระมหากษัตริย์เป็นประมุข

 ข้อ ๖ ให้ผู้ที่ได้รับมอบหมายจากผู้อานวยการโรงเรียนเป็นผู้รักษาการตามธรรมนูญฉบับนี้และให้มีอำนาจออกประกาศหรือระเบียบการโดยความเห็นชอบของคณะกรรมการสภานักเรียนเพื่อให้การปฏิบัติหน้าที่เป็นไปอย่างเรียบร้อยและมีประสิทธิภาพ

ให้คณะกรรมการที่ปรึกษาให้คำแนะนำการบริหารงานของคณะกรรมการสภานักเรียนด้วยโดยอนุโลม

 ข้อ ๗ เมื่อมีปัญหาเพราะไม่ได้บัญญัติข้อความหรือความไม่ชัดเจนของข้อความที่ได้บัญญัติไว้ในธรรมนูญฉบับนี้ให้วินิจฉัยปัญหานั้นด้วยเจตนารมณ์ ของประเพณี การปกครองของโรงเรียนหรือการดำเนินการของคณะกรรมการสภานักเรียนชุดก่อนที่ได้เคยปฏิบัติผ่านมาแล้ว

# หมวด ๒

# คณะกรรมการสภานักเรียน

## ส่วนที่ ๑

##  องค์ประกอบ

ข้อ ๘ ให้มีประธานสภานักเรียนคนหนึ่ง รองประธานสภานักเรียนอย่างน้อย ๒ คนและกรรมการสภานักเรียนอีกอย่างน้อย ๑๕ คนประกอบกันเป็นคณะกรรมการสภานักเรียน มีหน้าที่ปฏิบัติตนตามบทบัญญัติแห่งธรรมนูญฉบับนี้และตามคาสั่งอื่นๆ ที่ได้รับมอบหมายให้ปฏิบัติหน้าที่

บุคคลตามวรรคหนึ่งนั้นต้องได้รับการแต่งตั้งและเห็นชอบจากผู้อำนวยการโรงเรียนประธานสภานักเรียนและรองประธานสภานักเรียนต้องมีความเป็นกลางในการดำเนินนโยบาย

ข้อ ๙ ในการปฏิบัติงานแต่ละครั้งคณะกรรมการสภานักเรียนต้องมีเจตนารมณ์ มีอุดมคติและมีจุดมุ่งหมายในการทำหน้าที่กรรมการสภานักเรียนอย่างเดียวกันเพื่อให้งานนั้นมีประสิทธิภาพมากที่สุด

คณะกรรมการสภานักเรียนย่อมเป็นผู้แทนของนักเรียนทุกคนในกิจการภายในและภายนอก

สถานศึกษาและต้องปฏิบัติหน้าที่ด้วยความซื่อสัตย์สุจริตเพื่อประโยชน์ส่วนรวมของนักเรียน

ข้อ ๑๐ องค์ประชุมของการประชุมแต่ละครั้งต้องมีกรรมการสภานักเรียนเข้าร่วมประชุมไม่น้อยกว่ากึ่งหนึ่งของกรรมการสภานักเรียนทั้งหมดเท่าที่มีอยู่ในขณะนั้นเว้นแต่ประธานของที่ประชุมจะได้แจ้งในที่ประชุมคราวก่อนแล้วว่าการประชุมคราวต่อไปจะใช้องค์ประชุมจำนวนเท่าใด

ให้เป็นอำนาจของคณะกรรมการสภานักเรียนแต่ละชุดในการตราและพิจารณากำหนดข้อบังคับการประชุมคณะกรรมการสภานักเรียนเองโดยต้องให้สอดคล้องกับธรรมนูญฉบับนี้ด้วย

ให้ประธานสภานักเรียนเป็นประธานที่ประชุมและดำเนินการประชุมตามข้อบังคับการประชุมหรือมอบหมายให้รองประธานสภานักเรียนคนใดคนหนึ่งปฏิบัติหน้าที่แทนและดำเนินการประชุมตามข้อบังคับการประชุมได้โดยอนุโลม

การตราข้อบังคับตามวรรคสองนั้นต้องมีบทบัญญัติที่เกี่ยวกับวิธีดำเนินการประชุม การเสนอญัตติการอภิปราย การลงมติและอื่นๆ ตามที่ที่ประชุมเห็นสมควรให้มี

การลงมติวินิจฉัยข้อปรึกษาให้ที่ประชุมถือตามเสียงข้างมากเป็นประมาณเว้นแต่ธรรมนูญนี้หรือ

ข้อบังคับการประชุมจะได้บัญญัติเป็นอย่างอื่น โดยกรรมการสภานักเรียนคนหนึ่งย่อมมีเสียงหนึ่งในการออกเสียงลงคะแนนแต่ละครั้งถ้ามีคะแนนเสียงเท่ากันให้ประธานในที่ประชุมออกเสียงเพิ่มอีกหนึ่งเสียงเพื่อเป็นเสียงชี้ขาด

## ส่วนที่ ๒

## คุณลักษณะที่พึงปฏิบัติของคณะกรรมการสภานักเรียน

ข้อ ๑๑ คุณลักษณะที่พึงปฏิบัติของคณะกรรมการสภานักเรียนมีดังนี้

๑๑.๑ เป็นผู้มีความจงรักภักดีต่อชาติ ศาสนา พระมหากษัตริย์และเคารพในเกียรติ

 ของโรงเรียนอย่างจริงใจ

๑๑.๒ ประพฤติตนเป็นแบบอย่างที่ดีแก่ผู้อื่นตลอดเวลา

๑๑.๓ บำเพ็ญตนให้เป็นประโยชน์แก่ส่วนรวม

๑๑.๔ ยึดมั่นและศรัทธาในการปกครองระบอบประชาธิปไตยอันมีพระมหากษัตริย์ทรง

 เป็นประมุขรวมทั้งมีความเป็นผู้นำและผู้ตามที่ดี

 ๑๑.๕ เป็นผู้มีคุณธรรม จริยธรรมและประพฤติตนตามหลักพระพุทธศาสนา

 ๑๑.๖ เป็นผู้อนุรักษ์และเผยแพร่ขนบธรรมเนียมจารีตประเพณีและวัฒนธรรมอันดีงาม

##  ส่วนที่ ๓

## สิทธิของคณะกรรมการสภานักเรียน

 ข้อ ๑๒ สิทธิในการเสนอโครงการที่จะพัฒนาโรงเรียน

ข้อ ๑๓ สิทธิในการดำเนินงานตามโครงการที่เสนอ เมื่อโครงการผ่านการพิจารณาแล้ว

ข้อ ๑๔ สิทธิในการออกเสียงลงคะแนนในที่ประชุม

ข้อ ๑๕ สิทธิในการจัดการประชุม และเสนอญัตติให้เรียกประชุมคณะกรรมการสภานักเรียน

ข้อ ๑๖ สิทธิในการเสนอญัตติและใช้มติข้อบังคับตามที่ประชุม

ข้อ ๑๗ สิทธิในการแสดงตนเป็นคณะกรรมการสภานักเรียน

ข้อ ๑๘ สิทธิในการตักเตือน แนะนาในขอบเขตที่ตนสามารถกระทำได้

ข้อ ๑๙ สิทธิในการเสนอความคิดเห็นต่อผู้บริหารในกิจการอันเกี่ยวข้องกับนักเรียน

ข้อ ๒๐ สิทธิในการเข้าร่วมกิจกรรมต่างๆ ของโรงเรียนตามที่โรงเรียนกำหนด

ข้อ ๒๑ สิทธิในการเปิดอภิปรายทั่วไปประธานและรองประธานสภานักเรียนในกรณีที่การบริหารงานผิดพลาดและกระทบต่อผลประโยชน์ของคณะกรรมการสภานักเรียนบทบัญญัตินี้ให้เป็นอำนาจของผู้ที่ทำหน้าที่ประธานในที่ประชุมที่จะพิจารณาเป็นรายๆไป

ข้อ ๒๒ สิทธิในการขอถอดถอนชื่อออกจากการเป็นกรรมการสภานักเรียนที่ร่วมเสนอญัตติ

ข้อ ๒๓ สิทธิในการขอความร่วมมือจากบุคลากรในโรงเรียนในการร่วมกิจกรรมต่าง ๆ

ข้อ ๒๔ สิทธิในการคัดค้านมติ ข้อบังคับที่เสนอ เมื่อตนเห็นว่ามติหรือข้อบังคับนั้นขัดหรือแย้งกับกฎหมาย หรือศีลธรรมอันดีและความสงบเรียบร้อยของประชาชน

บทบัญญัติตามวรรคหนึ่งให้รวมถึงการคัดค้านมติที่ขัดหรือแย้งต่อระเบียบการของโรงเรียนและธรรมนูญฉบับนี้ด้วยโดยอนุโลม

ข้อ ๒๕ สิทธิในการรับรองหรือเข้าชื่อร่วมเสนอโครงการ เมื่อเห็นว่าโครงการนั้นเป็นประโยชน์ต่อนักเรียนและสาธารณชน และไม่ขัดหรือแย้งต่อกฎหมาย ศีลธรรมอันดี

## ส่วนที่ ๔

## หน้าที่ของคณะกรรมการสภานักเรียน

 ข้อ ๒๖ คณะกรรมการสภานักเรียนมีหน้าที่ปฏิบัติตามระเบียบข้อบังคับของโรงเรียน

 ข้อ ๒๗ คณะกรรมการสภานักเรียนมีหน้าที่ประพฤติตนเป็นตัวอย่างที่ดีของนักเรียนทั่วไป

 ข้อ ๒๘ คณะกรรมการสภานักเรียนมีหน้าที่ปฏิบัติตามมติที่ประชุมของคณะกรรมการสภานักเรียน

 ข้อ ๒๙ คณะกรรมการสภานักเรียนมีหน้าที่ต้องเข้าร่วมประชุมคณะกรรมการสภานักเรียน

ทุกครั้งยกเว้นเมื่อมีเหตุสุดวิสัยหรือมีเหตุจาเป็นอันมิอาจจะก้าวล่วงได้ การลาการประชุมต้องทาเป็นหนังสือ ยื่นต่อประธานที่ประชุมก่อนวันประชุมวันหนึ่ง

 ข้อ ๓๐ คณะกรรมการสภานักเรียนมีหน้าที่ต้องเข้าร่วมกิจกรรมของโรงเรียนทั้งภายในและภายนอกตามที่ได้มีคำสั่งโรงเรียนมอบหมายและปฏิบัติหน้าที่นั้นอย่างเต็มความสามารถ

 ข้อ ๓๑ คณะกรรมการสภานักเรียนมีหน้าที่ต้องออกเสียงเมื่อที่ประชุมต้องการขอมติที่ประชุม

 ข้อ ๓๒ คณะกรรมการสภานักเรียนมีหน้าที่รับผิดชอบในการบริหารงานของคณะกรรมการฝ่ายต่างๆ ในคณะกรรมการสภานักเรียนดังนี้

๓๒.๑ คณะกรรมการฝ่ายอานวยการและการคลัง

(๑) ประสานงานกับกลุ่มงานอำนวยการของโรงเรียนในกิจการที่เกี่ยวข้อง

(๒) ดูแลงานปฏิคมของคณะกรรมการสภานักเรียน

(๓) ดูแลการจัดเก็บและเบิก-จ่ายพัสดุต่างๆ ในคณะกรรมการสภานักเรียน

(๔) ดูแลการจัดทำบัญชีรายรับ-รายจ่ายเงินของคณะกรรมการสภานักเรียน

(๕) ดูแลการจัดเก็บเงินของคณะกรรมการสภานักเรียน

(๖) อื่นๆ ที่เกี่ยวข้อง

๓๒.๒ คณะกรรมการฝ่ายวิชาการ

(๑) ประสานงานกับกลุ่มงานวิชาการของโรงเรียนในกิจการที่เกี่ยวข้อง

(๒) ประสานงานกับงานแนะแนวของโรงเรียนในกิจการที่เกี่ยวข้อง

(๓) ประสานงานกับกลุ่มสาระการเรียนรู้ต่างๆ ของโรงเรียนในกิจการที่เกี่ยวข้อง

(๔) ประสานงานกับงานห้องสมุดและกลุ่มรักการอ่านในกิจกรรมต่างๆ ที่เกี่ยวข้อง

 (๕) จัดทำผลวิจัยของการศึกษาภายในโรงเรียน

(๖) เสนอข้อมูลทางการศึกษาต่างๆ ที่เป็นประโยชน์แก่นักเรียนทุกคน

(๗) อื่นๆ ที่เกี่ยวข้อง

๓๒.๓ คณะกรรมการฝ่ายกิจการนักเรียน

(๑) ประสานงานกลุ่มงานกิจการนักเรียนของโรงเรียนในกิจการที่เกี่ยวข้อง

(๒) ประสานงานกับคณะกรรมการสภานักเรียนของโรงเรียนต่างๆ ในเขตพื้นที่

ใกล้เคียงในแต่ละวันต่อที่ประชุม

(๓) ดูแลงานส่งเสริมคุณธรรมและจริยธรรมของนักเรียน

(๔) จัดเวรคณะกรรมการสภานักเรียนเพื่อช่วยดูแลงานพยาบาลของโรงเรียน

(๕) ดูแลงานอาหารและโภชนาการของโรงเรียน

(๖) อื่นๆที่เกี่ยวข้อง

 ๓๒.๔ คณะกรรมการฝ่ายบริการและสวัสดิการ

(๑) ประสานงานกับกลุ่มงานแผนงานและงบประมาณของโรงเรียนในกิจการต่างๆ

(๒) ประสานงานกับงานอาคารสถานที่และนักการภารโรงในกิจกรรมที่เกี่ยวข้อง

(๓) ดูแลการจัดสถานที่ในกิจกรรมที่เกี่ยวข้อง

(๔) ดูแลการจัดอาหารว่างและอาหารในกิจกรรมที่เกี่ยวข้อง

(๖) ดูแลการเบิกจ่ายและการเก็บอุปกรณ์ส่งคืนหลังเสร็จกิจกรรมที่เกี่ยวข้อง

(๗) อื่นๆ ที่เกี่ยวข้อง

 ๓๒.๕ คณะกรรมการฝ่ายแผนงานและโครงการ

 (๑) เสนอแผนปฏิบัติงานของคณะกรรมการสภานักเรียนประจำภาคเรียนที่กำหนดไว้เสนอเข้าที่ประชุมที่เกี่ยวข้องที่กำหนดไว้เสนอเข้าที่ประชุมที่เกี่ยวข้อง

 (๒) ติดตามการปฏิบัติงานของคณะกรรมการสภานักเรียนตามแผนปฏิบัติงาน

 (๓) ดูแลการเขียนโครงการและตรวจสอบความถูกต้องโครงการต่างๆ

 (๔) นำโครงการที่จะเสนอฝ่ายบริหารต่อคณะครูกลุ่มงานกิจการนักเรียนเพื่อตรวจสอบ

 (๕) รับผิดชอบการเสนอโครงการต่อฝ่ายบริหารจนโครงการนั้นได้รับการอนุมัติ

 (๖) ดูแลการเขียนโครงการและตรวจสอบข้อความต่างๆที่เกี่ยวข้องกับโครงการที่

 (๗) เป็นตัวแทนของคณะกรรมการสภานักเรียนในการเสนอโครงการต่างๆ

 (๘) ประเมินและประเมินผลการจัดกิจกรรมต่างๆ ตามโครงการ
 (๙) อื่นๆที่เกี่ยวข้อง

 ๓๒.๖ คณะกรรมการฝ่ายดาเนินงานและติดตามมติการประชุม

 (๑) เสนอระเบียบวาระการประชุมต่างๆ ต่อคณะกรรมการสภานักเรียน

 (๒) เรียกประชุมต่างๆตามระเบียบวาระการประชุมที่กำหนดไว้

 (๓) จัดหาสถานที่ประชุมตามความเหมาะสม

 (๔) บันทึกวาระต่างๆที่ได้พิจารณาและผลการลงมติในวาระต่างๆของที่ประชุม

 (๕) กล่าวสรุปผลการประชุมผลการลงมติจำนวนผู้เข้าประชุมขาดและลาประชุม

 (๖) ดูแลเอกสารต่างๆที่ใช้ประกอบการประชุมแต่ละครั้ง

 (๗) ดูแลความเรียบร้อยต่างๆ ตลอดการประชุม

 (๘) อื่นๆ ที่เกี่ยวข้อง

 ๓๒.๗ คณะกรรมการฝ่ายปกครองและสารวัตรนักเรียน

 (1) ประสานงานกับนักเรียนสารวัตรนักเรียน

 (๒) ตรวจสอบการปฏิบัติงานในแต่ละวันของนักเรียนสารวัตร

 (๓) ป้องกันการเกิดปัญหายาเสพติดและอบายมุขทุกประเภทในสถานศึกษา

 (๔) ดูแลงานจราจรและความปลอดภัยในการใช้ถนนภายในโรงเรียน

 (๕) ส่งเสริมประชาธิปไตยภายในโรงเรียน

 (๖) อื่นๆ ที่เกี่ยวข้อง

 ๓๒.๘ คณะกรรมการฝ่ายประชาสัมพันธ์และสารสนเทศ

 (๑) ประสานงานกับงานประสัมพันธ์ของโรงเรียนในกิจการที่เกี่ยวข้อง

 (๒) เผยแพร่ผลการดำเนินงานในกิจกรรมต่าง ๆ ของคณะกรรมการสภา นักเรียน

 (๓) จัดรายการเสียงตามสายเผยแพร่ข้อมูลต่างๆ จากคณะกรรมการสภานักเรียน

 (๔) ปรับข้อมูลในเว็บไซด์คณะกรรมการสภานักเรียนให้มีความทันสมัยตลอดเวลา

 (๕) ดูแลความเรียบร้อยในพิธีเคารพธงชาติ

 (๖) ดูแลงานพิธีกรในกิจกรรมเกี่ยวข้อง

 (๗) อื่นๆ ที่เกี่ยวข้อง

 ๓๒.๙ คณะกรรมการฝ่ายสิ่งแวดล้อม

 (๑) ประสานงานกับศูนย์สิ่งแวดล้อมศึกษาและธนาคารขยะรีไซเคิลในกิจการต่างๆ

(๒) ดูแลการดำเนินงานกิจกรรม ๕ ส ของโรงเรียน

(๓) ดูแลนโยบายการประหยัดพลังงานทุกชนิดในโรงเรียน

(๔) ส่งเสริมการมีส่วนร่วมของนักเรียนในการรักษาความสะอาดภายในโรงเรียน

(๕) สนับสนุนการดำเนินกิจกรรมสวนพฤกษศาสตร์ของโรงเรียน

(๖) อื่นๆที่เกี่ยวข้อง

 ข้อ ๓๓ คณะกรรมการสภานักเรียนมีหน้าที่ในการประเมินและติดตามผลของกิจกรรมต่างๆ

#  หมวด ๓

# ที่มาขององค์กร

##  ส่วนที่๑

## คุณสมบัติของผู้มีสิทธิสมัครรับเลือกตั้ง

ข้อ ๓๔ บุคคลผู้มีคุณสมบัติต่อไปนี้ในวันสมัครรับเลือกตั้งเป็นผู้มีสิทธิสมัครรับเลือกตั้งเป็น

ประธานสภานักเรียนตามบทบัญญัติของธรรมนูญฉบับนี้

 (๑) เป็นนักเรียนโรงเรียนอย่างถูกต้องตามกฎหมาย

 (๒) เป็นผู้ที่กาลังศึกษาอยู่ในระดับชั้นประถมศึกษาปีที่ ๖ ของปีที่มีการเลือกตั้ง

 (๓) มีผลการเรียนเฉลี่ยสะสมทุกภาคเรียนไม่ต่ำกว่า ๒.๕๐

 (๔) เป็นผู้มีคุณธรรมและมีความเป็นกลางในการดำเนินนโยบาย

 (๕) เป็นผู้ที่รักและเทิดทูนในเกียรติของโรงเรียนอย่างจริงใจ

 ข้อ ๓๕ บุคคลผู้มีคุณสมบัติต่อไปนี้ในวันสมัครรับเลือกตั้งเป็นผู้มีสิทธิสมัครรับเลือกตั้งเป็น

กรรมการสภานักเรียนตามบทบัญญัติของธรรมนูญฉบับนี้

 (๑) ผู้ที่จะสมัครรับเลือกตั้งจะต้องสมัครเป็นทีมโดยมีหัวหน้าคนหนึ่งและสมาชิก ๗ คนโดยให้สมาชิกในทีมต้องมาจากตัวแทนแต่ละห้องเรียน/ชั้นเรียน

 (๒) มีผลการเรียนเฉลี่ยสะสมทุกภาคเรียนไม่ต่ำกว่า ๒.๕๐

 ข้อ ๓๖ บุคคลผู้มีลักษณะต้องห้ามดังต่อไปนี้ในวันสมัครรับเลือกตั้งห้ามมิให้เป็นผู้มีสิทธิสมัครรับเลือกตั้งตามบทบัญญัติของธรรมนูญฉบับ

 (๑) เป็นบุคคลผู้มีอาการทางจิตไม่ปกติ

 (๒) ไม่ไปใช้สิทธิ์เลือกตั้งคณะกรรมการสภานักเรียนครั้งก่อน

 (๓) เคยถูกหักคะแนนความประพฤติจากกลุ่มงานกิจการนักเรียนของโรงเรียน

 (๔) เป็นผู้ที่ปฏิบัติตนผิดระเบียบของโรงเรียนกำหนดตลอดเวลา

 (๕) เคยให้ถูกพักการเรียนไม่ว่าด้วยกรณีใดๆ ก็ตาม

 (๖) ไม่ได้รับความยินยอมจากคุณครูที่ปรึกษาประจำชั้นเรียนในการให้ความเห็นชอบในการสมัคร

 ข้อ ๓๗ กรรมการสภานักเรียนมีวาระการดำรงตำแหน่งนับแต่วันที่คณะกรรมการสภานักเรียนชุดก่อนได้ส่งมอบงานในหน้าที่ให้อย่างเป็นทางการและหมดวาระการดำรงตำแหน่งลงในวันที่ ๓๑ มีนาคมของปีการศึกษาที่ดำรงตำแหน่งและให้ถือว่าสิ้นสุดการดำรงตำแหน่งในกรณีใดกรณีหนึ่งต่อไปนี้

 (๑) ตาย

 (๒) ลาออก

(๓) ขาดคุณสมบัติ ข้อใดข้อหนึ่งตามข้อ ๓๖

(๔) เมื่อกรรมการสภานักเรียนอื่นไม่น้อยกว่าหนึ่งในห้ายื่นญัตติเป็นหนังสือถอดถอนบุคคลนั้นต่อผู้อำนวยการโรงเรียนและมีมติถอดถอน โดยการลงมติเป็นการลับไม่น้อยกว่าห้าในหกของกรรมการสภานักเรียนทั้งหมดเท่าที่มีอยู่ในขณะนั้นให้พ้นจากตำแหน่ง

(๕) เมื่อมีการประกาศคำสั่งให้มีการเลือกตั้งคณะกรรมสภานักเรียนชุดต่อไปบุคคลที่พ้นจากตำแหน่งต้องปฏิบัติหน้าที่ไปจนกว่าจะได้กรรมการสภานักเรียนคนใหม่ มาทำหน้าที่แทน โดยบุคคลที่พ้นจากตำแหน่งตาม (๑) (๒) (๓) และ (๔) ให้กรรมการสภานักเรียนในสังกัดเดียวกันเลือกบุคคลที่มีคุณสมบัติตามข้อ ๓๔ หรือ ๓๕ แล้วแต่กรณีเป็นกรรมการสภานักเรียนแทนบุคคลที่พ้นจากตำแหน่งให้แล้วเสร็จภายในสามสิบวันนับแต่วันที่บุคคลนั้นมีกรณีให้ออกจากตำแหน่ง หากกรณีไม่สามารถหาบุคคลใหม่มาแทนได้ทันกำหนดภายในเวลาดังกล่าวหรือมีเหตุอื่นที่ทาให้กรรมการสภานักเรียนไม่ครบคณะให้ครูที่ปรึกษาหาบุคคลที่เหมาะสมให้ตารงตำแหน่งแทนก็ได้

เพื่อประโยชน์ในการปฏิบัติงานของคณะกรรมการสภานักเรียนหลังจากพ้นวาระตามวรรคหนึ่งให้ประธานและรองประธานสภานักเรียนยังคงดำรงตำแหน่งเป็นคณะกรรมการสภานักเรียนต่อเพื่อรักษาการในช่วงที่กาลังจัดให้มีการเลือกตั้งคณะกรรมการสภานักเรียนต่อไป ในการนี้จะออกคำสั่งหรือโครงการที่มีผลได้เสียต่อคณะกรรมการสภานักเรียนชุดต่อไปมิได้ เว้นแต่ได้รับการแนะนำจากคณะครูที่ปรึกษา คณะกรรมการสภานักเรียนแล้ว

## ส่วนที่ ๒

## วิธีการเลือกตั้ง

ข้อ ๓๘ การเลือกตั้งทุกครั้งต้องมีคำประกาศหรือคำสั่งของผู้อำนวยการโรงเรียนในการกำหนดวันรับสมัคร วันเลือกตั้ง คุณสมบัติของผู้มีสิทธิสมัครและกำหนดหน่วยเลือกตั้งด้วยประธานสภานักเรียน ต้องมาจากการเลือกตั้งโดยตรงและลับจากผู้มีสิทธิเลือกตั้ง ประกาศตามวรรคหนึ่งให้คณะกรรมการสภานักเรียนเป็นผู้กำหนดและขอความเห็นชอบจากผู้อำนวยการโรงเรียนในการประกาศนั้น

 ข้อ ๓๙ การกำหนดวันรับสมัครและวันเลือกตั้งต้องมีระยะเวลาห่างกันอย่างน้อย ๑๕ วันเมื่อได้มีการกำหนดระยะเวลาตามวรรคหนึ่งเป็นที่เรียบร้อยแล้วให้ดำเนินการรับสมัครในระยะเวลาอย่างน้อย ๒ วันและกำหนดระยะเวลาการเลือกตั้งในวันเลือกตั้งอย่างน้อย ๒ ชั่วโมงต่อกัน

 ข้อ ๔๐ เพื่อประโยชน์ในการเลือกตั้งให้มีการแต่งตั้งคณะกรรมการผู้ดำเนินการเลือกตั้งให้ประธานสภานักเรียนเป็นประธานและให้รองประธานสภานักเรียนเป็นรองประธานคณะกรรมการผู้ดำเนินการเลือกตั้งให้ตัวแทนห้องห้องละหนึ่งคนเป็นกรรมการผู้ดำเนินการเลือกตั้งประจำหน่วยเลือกตั้งในการนี้ให้ครูที่ปรึกษาเป็นกรรมการผู้สังเกตการณ์การเลือกตั้งด้วยก็ได้กรรมการตามวรรคสองและวรรคสามนั้นต้องได้รับการแต่งตั้งจากผู้อำนวยการโรงเรียน

 ข้อ ๔๑ เพื่อประโยชน์ในการเลือกตั้งของผู้สมัครรับเลือกตั้งให้ผู้สมัครรับเลือกตั้งมีสิทธิหาเสียงเลือกตั้งได้เท่าที่จำเป็นและไม่กับขัดหลักการการเลือกตั้งตามธรรมนูญนี้และให้โรงเรียนจัดหาสถานที่สำหรับหาเสียงและแนะนำตัวของผู้สมัครรับเลือกตั้งในแต่ละครั้งด้วย

ข้อ ๔๒ เพื่อให้การเลือกตั้งเป็นไปโดยสุจริตและเที่ยงธรรมห้ามมิให้ผู้สมัครรับเลือกตั้งทำการทุจริตการเลือกตั้งไม่ว่าด้วยการให้หรือสัญญาว่าจะให้สิ่งของหรือด้วยการขู่เข็นหรือบังคับหลอกลวงด้วยประการใดๆเพื่อให้ตนหรือผู้อื่นนั้นได้หรือเสียผลประโยชน์ในการเลือกตั้งและให้รวมถึงการกระทำของผู้สนับสนุนผู้สมัครนั้นด้วยอนุโลม

ข้อ ๔๓ ในวันเลือกตั้งทุกหน่วยเลือกตั้งต้องทำการเปิดและปิดหีบเลือกตั้งพร้อมกัน

ข้อ ๔๔ ผู้มีสิทธิเลือกตั้งในวันเลือกตั้งต้องตรวจสอบรายชื่อผู้มีสิทธิเลือกตั้งตามหน่วยเลือกตั้งที่ตนมีสิทธิและในวันเลือกตั้งต้องแสดงบัตรนักเรียนบัตรประจำตัวประชาชนหรือบัตรที่ทางราชการออกให้ต่อกรรมการผู้ดำเนินการเลือกตั้งประจาหน่วยเลือกตั้งเพื่อขอรับบัตรเลือกตั้งเว้นแต่คณะกรรมการผู้ดำเนินการเลือกตั้งประจำหน่วยเลือกตั้งนั้นจะได้พิจารณาและให้ความเห็นชอบแต่ละกรณีไป

 ข้อ ๔๕ ให้ดำเนินการนับคะแนนผู้สมัครรับเลือกตั้งประธานนักเรียนพร้อมกันทุกหน่วยเลือกตั้ง ณ หน่วยเลือกตั้งนั้นๆ เวลาหลังจากที่ได้ปิดการลงคะแนนเป็นที่เรียบร้อย

ข้อ ๔๖ ห้ามมิให้นับบัตรเสียเป็นคะแนน โดยบัตรที่มีลักษณะต่อไปนี้เป็นบัตรเสีย

 (๑) บัตรที่มิได้ทำเครื่องหมายกากบาท

(๒) บัตรที่มิหยั่งทราบว่าลงคะแนนให้ผู้สมัครรับเลือกตั้งคนใด

(๓) บัตรที่มีรอยขีดขาดแม้แต่ส่วนใดส่วนหนึ่งก็มิได้

(๔) บัตรที่กรรมการผู้ดำเนินการเลือกตั้งประจำหน่วยตัดสินแล้วว่าเป็น“บัตรเสีย”

บัตรเลือกตั้งใดเป็นบัตรเสียให้ระบุว่า “บัตรเสีย” และให้มีกรรมการผู้ดำเนินการเลือกตั้งประจำหน่วยลงลายมือชื่อรับรองในบัตรนั้นด้วยอย่างน้อย ๒ คน บัตรเลือกตั้งต้องมีจำนวนหมายเลขผู้สมัครรับเลือกตั้งครบและต้องมีช่องระบุไม่ประสงค์ลงคะแนนให้กับผู้สมัครรับเลือกตั้งคนใดเลยด้วย

ข้อ ๔๗ เมื่อนับคะแนนแล้วเสร็จให้คณะกรรมการผู้ดำเนินการเลือกตั้งประจำหน่วยส่งจำนวนผู้มาใช้สิทธิ์เลือกตั้งในหน่วยเลือกตั้งนั้นและคะแนนทั้งหมดที่นับได้รวมทั้งจำนวนบัตรเสียและคะแนนที่ไม่ประสงค์เลือกไปยังประธานคณะกรรมการผู้ดำเนินการเลือกตั้งเพื่อประกาศผลการการเลือกตั้ง คะแนนของผู้สมัครรับเลือกตั้งตามวรรคหนึ่งต้องเรียงผู้สมัครที่มีคะแนนสูงสุดที่นับได้ตามลำดับจนครบจำนวนผู้สมัครที่รับเลือกตั้งในหน่วยเลือกตั้งนั้นทุกคนด้วย

 ข้อ ๔๘ ให้ผู้ที่สมัครรับเลือกตั้งที่ได้คะแนนอันดับหนึ่งเป็นประธานสภานักเรียนในกรณีมีผู้สมัครรับเลือกตั้งประธานสภานักเรียนเพียงคนเดียวต้องได้คะแนนไม่น้อยกว่าร้อยละยี่สิบของผู้มีสิทธิเลือกตั้ง

หากกรณีไม่มีผู้ได้คะแนนถึงเกณฑ์ตามวรรคสองให้มีการเลือกตั้งใหม่อีกครั้งถ้ายังไม่ได้คะแนนถึงเกณฑ์ที่กำหนดอีกในกรณีนี้ให้ถือว่าผู้สมัครรับเลือกตั้งคนนั้นได้รับตำแหน่งตามเสียงข้างมากเลยโดยไม่ต้อง เลือกตั้งอีกในครั้งต่อไปก็ได้

ข้อ ๔๙ ให้ประธานคณะกรรมการผู้ดำเนินการเลือกตั้งเป็นผู้ประกาศผลการเลือกตั้งและแจ้งว่าผู้สมัครรับเลือกตั้งคนใดที่ได้รับเลือกตั้งและรายงานผลการเลือกตั้งนั้นให้ทุกคนได้ทราบ

ข้อ ๕๐ หลังจากการประกาศผลการเลือกตั้งให้ผู้ที่ได้รับเลือกตั้งประธานสภานักเรียนมีหน้าที่สรรหาและแต่งตั้งบุคคลที่มีคุณสมบัติตามข้อ ๓๔ และไม่มีลักษณะต้องห้ามตามข้อ ๓๖ เป็นรองประธานสภานักเรียนอีกไม่น้อยกว่า ๒ คนเพื่อเป็นคณะกรรมการฝ่ายอำนวยการของคณะกรรมการสภานักเรียนการพิจารณาแต่งตั้งตามวรรคหนึ่งนั้นต้องคำนึงถึงบุคคลที่มีความเหมาะสม

ข้อ ๕๑ หลังจากการประกาศผลการเลือกตั้งให้ผู้ที่ได้รับการเลือกตั้งเป็นประธานสภานักเรียนพิจารณาแต่งตั้งกรรมการอีกตามความเหมาะสมและไม่น้อยกว่า ๑๕ คนโดยจะต้องแต่งตั้งจากบุคคลที่มีคุณสมบัติตามข้อ ๓๕ และไม่มีลักษณะต้องห้ามตามข้อ ๓๖

การพิจารณาแต่งตั้งตามวรรคหนึ่งต้องคำนึงผู้สมัครรับเลือกตั้งจากทีมต่างๆที่สมัครรับเลือกตั้งอย่างเป็นธรรมโดยให้มีผู้สมัครจากทุกทีมเป็นกรรมการอย่างน้อยทีมละ๑คนด้วยโดยอนุโลมเว้นแต่ได้มีเหตุสุดวิสัยอันเกิดจากการไม่ให้ความยินยอมของบุคคลที่ถูกทาบทามนั้น

ข้อ ๕๒ ผู้ที่ได้รับการเลือกตั้งและได้รับการแต่งตั้งตามข้อ ๕๐ ให้เป็นคณะกรรมการสภานักเรียนนั้นต้องไปรายงานตัวเพื่อได้รับการประกาศผลจากประธานกรรมการผู้ดำเนินการเลือกตั้ง

# หมวด ๔

**การดำเนินนโยบายพื้นฐาน**

ข้อ ๕๓ คณะกรรมการสภานักเรียนต้องพิทักษ์รักษาไว้ซึ่งธรรมนูญฉบับนี้

ข้อ ๕๔ คณะกรรมการสภานักเรียนต้องส่งเสริมความสัมพันธไมตรีอันดีระหว่างนักเรียนทุกคนรวมทั้งประสานประโยชน์ระหว่างคณะครูและนักเรียนด้วย

ข้อ ๕๕ คณะกรรมการสภานักเรียนต้องมีการจัดทำโครงการและพิจารณาโครงการร่วมกับคณะครูกลุ่มสาระการเรียนรู้สังคมศึกษา ศาสนาและวัฒนธรรมเกี่ยวกับการประกวดมารยาทไทยของนักเรียนขึ้นภายในโรงเรียน

ข้อ ๕๖ คณะกรรมการสภานักเรียนต้องมีการจัดทำโครงการและพิจารณาโครงการร่วมกับคณะครูที่ปรึกษากรรมการสภานักเรียนเกี่ยวกับการพัฒนาสิ่งแวดล้อมและการรักษาความสะอาด

ข้อ ๕๗ คณะกรรมการสภานักเรียนต้องมีการจัดทำแผนการปฏิบัติงานของแต่ละภาคเรียนและดำเนินกิจกรรมต่างๆตามแผนงานที่ได้กำหนดไว้แล้วนั้น

 ข้อ๕๘ คณะกรรมการสภานักเรียนต้องมีการปรึกษาหารือร่วมกันเกี่ยวกับการกำหนดกิจกรรมและการดำเนินกิจกรรมในการแข่งขันกีฬาภายในของโรงเรียน

ข้อ ๕๙ คณะกรรมการสภานักเรียนต้องมีการจัดทำโครงการและพิจารณาโครงการร่วมกับคณะครูที่ปรึกษากรรมการสภานักเรียนเกี่ยวกับการเลือกตั้งคณะกรรมการสภานักเรียนตามธรรมนูญฉบับนี้

ข้อ ๖๐ คณะกรรมการสภานักเรียนต้องมีการจัดทำโครงการและพิจารณาโครงการร่วมกับคณะครูที่เกี่ยวข้องในการจัดการปัจฉิมนิเทศให้กับนักเรียน

ข้อ ๖๑ เพื่อประโยชน์ในการดำเนินการตามหมวดนี้ให้คณะกรรมการสภานักเรียนจัดให้มีคณะที่ปรึกษาและพัฒนากิจการของคณะกรรมการสภานักเรียนจานวนไม่เกิน ๒๐ คนเพื่อทาหน้าที่ให้คำปรึกษาและเสนอแนะต่อคณะกรรมการสภานักเรียนในปัญหาต่างๆที่เกี่ยวกับการดำเนินกิจการต่างๆของคณะกรรมการสภานักเรียน

การแต่งตั้งบุคคลให้ดำรงตำแหน่งในคณะที่ปรึกษาตามวรรคหนึ่งพิจารณาแต่งตั้งจากผู้มีความรู้และความสามารถในการบริหารงานและมีความเข้าใจเป็นอย่างดีในโครงการต่างๆของคณะกรรมการสภานักเรียนโดยให้เป็นนักเรียนที่เคยเป็นกรรมการสภานักเรียนมาก่อนเว้นแต่มีเหตุสุดวิสัยอื่นที่ไม่สามารถแต่งตั้งบุคคลดังกล่าวได้ก็ให้พิจารณาถึงความสามารถและประสบการณ์ของบุคคลนั้นแทนและบุคคลที่ได้รับการเสนอชื่อต้องให้ความยินยอมแล้ว

การแต่งตั้งบุคคลให้ดำรงตำแหน่งในคณะที่ปรึกษาตามวรรคหนึ่งต้องพิจารณาถึงความเหมาะสมตามจำนวนโดยเฉลี่ยตามห้องเรียนต่างๆ อย่างเป็นธรรม

 องค์ประกอบที่มาอำนาจหน้าที่และการดำเนินกิจการของคณะที่ปรึกษาให้เป็นไปตามที่ข้อบังคับการประชุมกำหนด

## หมวด ๕

**การดำเนินงานของคณะกรรมการสภานักเรียน**

ข้อ ๖๒ คณะกรรมการสภานักเรียนต้องดำเนินการให้มีการเปิดประชุมคณะกรรมการสภานักเรียน

ครั้งแรกภายใน ๓๐ วันนับแต่วันเปิดภาคเรียนแรกของปีการศึกษานั้นการเรียกประชุมตามวรรคหนึ่งให้พิจารณาและชี้แจงถึงบทบัญญัติต่างๆตามธรรมนูญฉบับนี้และให้มีการแบ่งคณะกรรมการฝ่ายต่างๆตามที่ที่ประชุมได้กำหนด

ข้อ ๖๓ ผู้ที่ได้รับการเลือกตั้งเป็นประธานสภานักเรียนต้องแบ่งหน้าที่งานต่างๆ ให้รองประธานสภานักเรียนที่แต่งตั้งตามข้อ ๕๐ ดูแลรับผิดชอบงานฝ่ายอำนวยการและการคลังงานฝ่ายวิชาการงานฝ่ายกิจการนักเรียนงานฝ่ายบริการและสวัสดิการงานฝ่ายแผนงานและโครงการงานฝ่ายการดำเนินงานและติดตามมติการประชุมงานฝ่ายปกครองและสารวัตรนักเรียนงานฝ่ายประชาสัมพันธ์และสารสนเทศและงานฝ่ายสิ่งแวดล้อม

ข้อ ๖๔ กรรมการสภานักเรียนทุกคนต้องรับผิดชอบในงานของคณะกรรมการฝ่ายต่างๆ ตามข้อ๓๒ โดยตนสมัครใจและที่ประชุมเห็นชอบ คณะกรรมการสภานักเรียนอาจกำหนดให้มีคณะกรรมการฝ่ายกี่คณะก็ได้แต่คณะกรรมการฝ่ายที่ตั้งขึ้นนั้นต้องมีหน้าที่ในการดาเนินงานที่สอดคล้องกับข้อ ๓๒ และให้สังกัดในความดูแลของงานรองประธานสภานักเรียนตาม ข้อ ๖๓

ข้อ ๖๕ กรรมการสภานักเรียนคนหนึ่งมีสิทธิดำรงตำแหน่งในคณะกรรมการฝ่ายได้ ๒ คณะแต่ผู้ที่

ดำรงตำแหน่งประธานรองประธานกรรมการสภานักเรียนและกรรมการสภานักเรียนที่เป็นประธานกรรมการฝ่ายให้ดำรงตำแหน่งในคณะกรรมการฝ่ายนั้นได้เพียงคณะเดียว

ข้อ ๖๖ ให้ประธานสภานักเรียนแต่งตั้งกรรมการสภานักเรียนคนหนึ่งเป็นเลขาธิการคณะกรรมการ

สภานักเรียนและอาจแต่งตั้งผู้ช่วยเลขาธิการคนหนึ่งหรือสองคนก็ได้ ผู้ที่ได้รับการแต่งตั้งให้เป็นเลขาธิการในคณะกรรมการสภานักเรียนต้องเป็นคณะกรรมการฝ่ายดำเนินงานและติดตามมติการประชุมด้วยโดยอนุโลม

เลขาธิการตามวรรคหนึ่งให้เป็นเลขาธิการการประชุมแต่ละครั้งด้วยโดยอนุโลม

 ข้อ ๖๗ การดำเนินการใดๆที่เป็นเรื่องจำเป็นและเร่งด่วนที่ต้องให้คณะกรรมการสภานักเรียนดำเนินการให้ประธาน รองประธานสภานักเรียนดำเนินการเท่าที่จำเป็นไปพลางก่อนได้โดยไม่ต้องขออนุมัติที่ประชุม การดำเนินการตามวรรคหนึ่งต้องแจ้งการดำเนินการที่ได้ทำไปนั้นต่อกรรมการสภานักเรียนภายใน ครั้งแรกที่มีการเรียกประชุม

 ประกาศไว้ ณ วันที่ ๑๐ พฤษภาคม พ.ศ. ๒๕๕๙

 ( นางรัตนาภรณ์ สีตะวัน )

 ผู้อำนวยการโรงเรียนบ้านหัวเหล่า